b'\n_START_ARTICLE_\nSat.1\n_START_SECTION_\nIstorija\n_START_PARAGRAPH_\n1984\xc2\xa0m. sausio 1 d., dien\xc4\x85 prie\xc5\xa1 RTL plus prad\xc5\xbei\xc4\x85, startavo kabeliniais televizijos tinklais ir palydovu transliuojamas televizijos kanalas. 9:58 val. i\xc5\xa1 Liudvigshafeno prie Reino pasirod\xc4\x97 pirmoji \xe2\x80\x9ePKS\xe2\x80\x9c (Programmgesellschaft f\xc3\xbcr Kabel- und Satellitenrundfunk) transliacija. Tuometinis generalinis direktorius J\xc3\xbcrgen Doetz ir ved\xc4\x97ja Irene Joest 10:30 val. \xc5\xbei\xc5\xabrovus pasveikino \xc5\xbeinute: \xe2\x80\x9eGerbiamosios ponios ir ponai, \xc5\xa1iuo metu esate pirmosios Vokietijos Federacin\xc4\x97s Respublikos priva\xc4\x8dios televizijos starto liudininkai\xe2\x80\x9c. Nuo 10:33 val. buvo transliuojami fejerverkai, kuri\xc5\xb3 fone skamb\xc4\x97jo Georgo Frydricho Hendelio muzika._NEWLINE_Tuometin\xc4\xaf PKS gal\xc4\x97jo \xc5\xbei\xc5\xabr\xc4\x97ti tik 1200 nam\xc5\xb3 \xc5\xabki\xc5\xb3 Liudvigshafene bei TV \xc5\xbei\xc5\xabrovai, pagaunantys Europos palydovo ESC 1 signal\xc4\x85._NEWLINE_1985\xc2\xa0m. sausio 1 d. PKS pakeit\xc4\x97 pavadinim\xc4\x85 \xc4\xaf SAT.1._NEWLINE_1987\xc2\xa0m. spalio 1 d. SAT.1 tapo antruoju priva\xc4\x8diu televizijos transliuotoju, kuris prad\xc4\x97jo rodyti kasdienin\xc4\x99 rytin\xc4\x99 laid\xc4\x85 (vok. \xe2\x80\x9eGuten Morgen mit Sat.1\xe2\x80\x9c, liet. \xe2\x80\x9eLabas rytas su Sat.1\xe2\x80\x9c)._NEWLINE_Nuo 1989\xc2\xa0m. gruod\xc5\xbeio 8 d. TV kanalas transliuojamas Astra palydovu._NEWLINE_1990\xc2\xa0m. rugs\xc4\x97jo 12 d. Sat.1 transliacijos centras perkeltas \xc4\xaf Mainc\xc4\x85, kur i\xc5\xa1buvo iki 1999\xc2\xa0m. rugpj\xc5\xab\xc4\x8dio 30 d., kuomet perkeltas \xc4\xaf Berlyn\xc4\x85._NEWLINE_1991\xc2\xa0m. saus\xc4\xaf po TV programos daugiau nebebuvo rodoma testin\xc4\x97 TV lentel\xc4\x97. Tuomet Sat.1 eteryje pasirodydavo teletekstas. Nuo 1993\xc2\xa0m. vidurio SAT.1 tapo 24 valandas transliuojan\xc4\x8diu TV kanalu._NEWLINE_1992\xc2\xa0m. SAT.1 pirm\xc4\x85 kart\xc4\x85 TV istorijoje \xc5\xbei\xc5\xabrovams nekoduotai prad\xc4\x97jo transliuoti \xe2\x80\x9eBundesliga\xe2\x80\x9c futbolo rungtynes. \xc5\xa0ias teises SAT.1 i\xc5\xa1saugojo iki 2003\xc2\xa0m._NEWLINE_1995\xc2\xa0m. SAT.1 pasirinko riziking\xc4\x85 keli\xc4\x85 atsisakydami \xe2\x80\x9ePrime Time\xe2\x80\x9c 20:15 val. ir laidas bei filmus prad\xc4\x97davo 20:00 val. Ta\xc4\x8diau d\xc4\x97l Vokietijos nacionalinio TV kanalo ARD pagrindini\xc5\xb3 \xc5\xbeini\xc5\xb3 \xe2\x80\x9eTageschau\xe2\x80\x9c 20:00 val., SAT.1 tuo laiku reitingai labai krito. 1997\xc2\xa0m. kanalas nusprend\xc4\x97 v\xc4\x97l gr\xc4\xaf\xc5\xbeti \xc4\xaf 20:15 val. grafik\xc4\x85. Taip visi populiariausi vokie\xc4\x8di\xc5\xb3 TV kanalai ir toliau tur\xc4\x97jo 20:15 Prime Time, kuris i\xc5\xa1liko iki \xc5\xa1iandienos._NEWLINE_2000\xc2\xa0m. spalio 2 d. SAT.1 susijung\xc4\x97 kartu su kitu TV kanalu ProSieben (kai kur PRO7) ir tapo grupe \xe2\x80\x9eProSiebenSat.1 Media\xe2\x80\x9c. \xc5\xa0iuo metu \xc5\xa1iai medijos grupei taip pat priklauso Kabel 1, ProSieben FUN, SAT.1 emotions, Kabel eins CLASSICS, SAT.1 Gold, ProSieben MAXX, sixx, Kabel eins Doku._NEWLINE_2008\xc2\xa0m. lapkri\xc4\x8dio 13 d. prane\xc5\xa1ta, kad \xe2\x80\x9eProSiebenSat.1 Media\xe2\x80\x9c kraustosi i\xc5\xa1 Berlyno \xc4\xaf Miunchen\xc4\x85. Taupant buvo atleista 225 darbuotojai, keit\xc4\x97si valdyba. 2009\xc2\xa0m. sausio 20 d. Berlyno Mitte rajone \xc4\xafvyko darbuotoj\xc5\xb3 streikas, kuriame dalyvavo apie 600 grup\xc4\x97s darbuotoj\xc5\xb3._NEWLINE_2010\xc2\xa0m. sausio 31 d. SAT.1 pradedamas transliuoti Astra HD+ palydovu ir taip pradedamos HD transliacijos.'